Soñj m eus choazh eus ur genseurtez o lârat e oa Kick-Ass mat evit ar grennarded gant o choarioù video.  Ma. Setu un daolenn mat awalch ouzhin neuze :p  Nem eus ket bet tro da welet ar film (satanazet a lârfen zoken, abalamour on bet betek Naoned de welet e YO a-benn dizoloiñ e oa ret dont e-kerzh ar sizhun ha ket dar sadorn, añfiiiin! ><) met laouen-tre e oan o tizoloiñ al levr bannoù-treset.  Bamet on bet rak an tresañ. Waouh, aze, first class comics, e-gwirionez. Nanavezen ket labour Romita Jr., reiñ a ra choant mont da lenn e labourioù all.  Bon,  anavezout a rit istor Kick-Ass m eus aon : ur chrennard sod gant ar chomics hag all a soñj un deiz perak neus den en deus klasket dont da vezañ ur super-haroz evit gwir? Prenañ a ra neuze dilhad evit krouiñ ur gwiskamant ha mont a ra deus noz er straedoù da glask tud da sikour. Alies e vez gloazet met filmet e vez ha brudet bras ar pezh a grou ul luskad super-harozed ar pemdez (na reont netra ispisial). O klask sikour ur plach a vez heskinet gant he mignon kozh e vez sikouret gant Big Daddy ha Hit Girl, kalz feulsoch egetañ…  Savet mat-kenañ eo Kick-Ass, kalz fent (un dudenn eus mignoned Dave dreist-holl), kalz daveoù plijus (da v/Buffy da skouer!!) gant frazennoù dreist. Nem eus ket kalz rebechoù da ober, estreget marteze ar santad iskis ha direnkus a sav gant tudennoù Big Daddy ha Hit Girl. Penaos e challont lazhañ kement en un doare ken disoursi (en ur bed a zo sañset hon hini)? Moarvat e vo respontoù el levrennoù da zont, ehe!!